યુવતી પોલીસ ફરિયાદ દેશે તે બીકે આખરે યુવકના પરિવારજનોએ વર્ષ 2018માં તેની સાથે યુવકના લગ્ન કરી દીધા હતા. પરંતુ લગ્નના બીજા જ દિવસથી યુવતીને જાતિવાચક શબ્દ બોલી નાની-નાની વાતમાં મ્હેણાંટોળાં મારી હેરાન-પરેશાન કરી મૂકતાં હતા. જેને પગલે યુવતીએ સમગ્ર બાબતે 181 અભયમ હેલ્પલાઈન પર વાત કરી હતી. હેલ્પલાઈન દ્વારા તેને નારી સંરક્ષણ ગૃહમાં મોકલવામાં આવી હતી. જ્યાંથી તેણે પોતાના પરિવારજનોને વાત કરતાં પરિવારજનોએ યુવક મૌલેશ ઉપરાંત તેનો ભાઈ અનીલ, મૌલેશનો મિત્ર અલ્પેશ રાજ સહિત પરિવારજનો વિરૂદ્ધ એટ્રોસીટીના ગુના હેઠળ ફરિયાદ નોંધાવી હતી.